Lactarius violascens

Lactarius violascens Russulaceae familiako onddo espezie bat da. Ez du balio gastronomikorik, zapore akre-pikantea.

Sinonimoa: Lactarius uvidus var. violascens.

 Deskribapena 
Kapela: 10 cm arteko diametrokoa, ganbiletik zabaldura eta deprimitura (inbutu forman ere bai zahartzean), ertza irregularki uhindua, inbolututik zabaldura. Kapelaren azala eremu zirkularrekin, leuna, hezetasunik gabe ez da likatsua, arre-okre ilun kolorekoa tonu moreekin (batez ere ertzerantz eta kaltetutako eremuetan).

Orriak: Subdekurrenteak, nahiko estu, zurixkatik krema-okrera doan kolorekoak (tonu moreko latexarekin).

Hanka: Motza, sendoa, gaztetan betea, oinarrira pixka bat mehetua, leuna edo gutxi eskrobikulatua, ukitzean okrez edo more ilunez zikintzen da.

Haragia: Lodia, trinkoa, zurixka (hankan horixka), ebakitzean kapelan more kolorekoa bihurtzen da. Latex zuria baina lehortzen denean more bihurtzen da. Usaingabea eta zaporea pixka bat itxaron ondoren pikantea bihurtzen da.

Etimologia: Lactarius terminoa “lac” “lactis” esnetik dator, esneari dagokio. Latexa jariatzen dutelako ebakitzean edo haustean.

 Jangarritasuna 
Interes gastronomikorik gabea.

 Nahasketa arriskua 
Lactarius uvidus txikiagoa da, kapela zurbilagoa du, eremu zirkularrik gabe, beix kolorekoa eta oin luzanga du. Lactarius luridus-ek kapela likatsua. Lactarius cistophilus estrepetan agertzen da.

 Sasoia eta lekua 
Udazkenean batez ere. Urria, bakarrik edo talde txikitan. Hostozabaletan eta baso mistoetan.

 Banaketa eremua 
Ameriketako Estatu Batuak, Europa, Errusia, Japonia.

 Erreferentziak 

 Kanpo estekak 

Kategoria:Lactarius
Kategoria:Ameriketako Estatu Batuetako onddoak
Kategoria:Europako onddoak
Kategoria:Errusiako onddoak
Kategoria:Japoniako onddoak